包租婆好好人且尽责。房间绝对系处女座嘅首选，强迫症患者嘅福音，干净程度简直令人发指。每日奉送中式早餐：炒饭加靓汤，咖啡茶水任饮。好多猫猫（整个房屋丝毫宠物味道都闻唔到，唔知点做到嘅，劲），仲有只好得意，见陌生人就想发威嘅狗仔，如果你钟意宠物，恭喜你，呢度系你嘅天堂。地理位置刚好喺两个BTS中间，步行十分钟可到大型超市，药房，星巴克同各式餐厅甜品店，或者BTS。街口七仔对面有性价比超高嘅泰式按摩，一个钟五十。泰式按摩旁边有间大排档，非常简陋，但系味道极好，而且价钱都系几十蚊泰铢起，平到你喊。总之，Book得到，你就知道有几好！！